Meer dromme help Kouga om skoon te bly | News24
Meer dromme help Kouga om skoon te bly
DIE Kouga-munisipaliteit het 20 groot nuwe vullisdromme gekoop om onwettige storting te help bekamp.
Die dromme is elk 6m² groot en het altesaam R348 840 gekos. Hulle is geplaas in daardie gebiede waar rommelstrooi en onwettige storting die meeste voorkom.
Elza van Lingen, Kouga-burgemeester, het gesê dat die munisipaliteit oorlog verklaar het teen vullis en verskeie maatreëls in plek sal stel sodat almal in 'n skoon en gesonde omgewing kan lewe, werk en speel.
Sy het gemeenskappe gevra om kennis te dra van die volgende:
Volwassenes word gevra om asb nie kinders te stuur om vullis in die dromme te gooi nie. Kinders kan nie altyd hoog genoeg bykom om die vullis binne in die drom te gooi nie en los dit dan langs die drom.